**2/2016.**

*Üllés Nagyközség Képviselőtestülete Pénzügyi Bizottsága*

*2016. február 9-én megtartott nyílt ülésének*

**JEGYZŐKÖNYVE**

*Njt. nyilvántartási szám: /2016.*

*Njt-ben rögzítve: 2016. február*

Mellékletek:

1. **A helyi önszerveződő közösségek beszámolója, pénzügyi támogatás – pályázatok elbírálása**

 **Előadó:** Nagy Attila Gyula polgármester

1. **Képviselői munkáról szóló tájékoztató Üllési Körképben történő megjelentetése**

 **Előadó**: Nagy Attila Gyula polgármester

1. **Tájékoztató az ingyenes wifi hálózat bővítésével kapcsolatban tett intézkedésekről**

 **Előadó:** Nagy Attila Gyula polgármester

**4.)** **Tájékoztató a köztisztviselők és közalkalmazottak illetményemelésére, egyéb pénzügyi kompenzációjának lehetőségéről**

 **Előadó:** Dr. Borbás Zsuzsanna jegyző

1. **A 2016. évi költségvetés elfogadása**

**Előadó**: Nagy Attila Gyula polgármester

1. **A 2016. évre vonatkozó igazgatási szünet elrendeléséről szóló rendelet megalkotása**

 **Előadó:** Dr. Borbás Zsuzsanna jegyző

**7.) Használat és Szolgáltatási Szabályzat módosítása**

 **Előadó:** Nagy Attila Gyula polgármester

**8.) Üllés Nagyközségi Önkormányzat 2016. évi közbeszerzési terve**

 **Előadó:** Nagy Attila Gyula polgármester

**9.) Együttműködési Megállapodás a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében**

 **Előadó:** Nagy Attila Gyula polgármester

**10.) A 2015/2016-os tanévben indítható óvodai csoport számának, valamint a beiratkozás időpontjának meghatározása**

 **Előadó:** Nagy Attila Gyula polgármester

**11.)** **A Csigabiga Óvoda és Bölcsőde heti és éves nyitvatartási rendje, valamint nyári nyitvatartása**

 **Előadó:** Dr. Borbás Zsuzsanna jegyző

**12.) Az Üllés 067/235 hrsz-ú önkormányzati ingatlan területének igénybevétele**

 **Előadó:** Nagy Attila Gyula polgármester

**13.) Polgármester 2016. évi szabadságának ütemezése**

 **Előadó:** Nagy Attila Gyula polgármester

**14. ) A kötelező betelepítési kvóta elleni tiltakozása**

 **Előadó:** Nagy Attila Gyula polgármester

1. **Jobbik Magyarországért Mozgalom Üllési Alapszervezetének előterjesztése – tömegközlekedési kényelmetlenségek enyhítése- szóbeli előterjesztés**

 **Előadó:** Nagy Attila Gyula polgármester

1. **Forrás-IV Beruházó Víziközmű Társulatnál lakossági felhatalmazott pénzmaradvány visszafizetéséről – szóbeli előterjesztés**

 **Előadó:** Nagy Attila Gyula polgármester

Üllés Nagyközség Képviselőtestülete Pénzügyi Bizottsága

2016. február 9-én megtartott nyílt ülésén meghozott

**H A T Á R O Z A T O K**

**3/2016. (II.09.)pü-i biz.szám** 7.o.

**Tárgy:** A Pénzügyi Bizottság 2016. február 9-i nyílt ülésének napirendi pontja

**4/2016(II.09.)pü-i biz.szám** 9.o.

**Tárgy:** Remény Nagycsaládos Egyesület 2016. évi támogatási kérelme

**5/2016(II.09.)pü-i biz.szám** 10.o.

**Tárgy:** Üllési Polgárőr Egyesület 2016. évi támogatási kérelme

**6/2016(II.09.)pü-i biz.szám** 10.o.

**Tárgy:** Üllési Árpád Horgászegyesület 2016. évi támogatási kérelme

**7/2016(II.09.)pü-i biz.szám** 11.o.

**Tárgy:** Üllési Nyugdíjas Klub 2016. évi támogatási kérelme

**8/2016(II.09.)pü-i biz.szám** 12.o.

**Tárgy:** Üllési Ifjúsági Sportegyesület támogatási kérelme

**9/2016(II.09.)pü-i biz.szám** 13.o.

**Tárgy:** Kincsem a Lovassportért , az Egészséges Gyermekekért, a Természetért Alapítvány 2016. évi támogatási kérelme

**10/2016(II.09.)pü-i biz.szám** 13.o.

**Tárgy:** Máltai Szeretetszolgálat Üllési Csoportja 2016. évi támogatási kérelme

**11/2016(II.09.)pü-i biz.szám** 14.o.

**Tárgy:** Cukorbeteg és Életmód Klub 2016. évi támogatási kérelme

**12/2016(II.09.)pü-i biz.szám** 14.o.

**Tárgy:** Üllési FONÓ Alapítvány 2016. évi támogatási kérelme

**13/2016(II.09.)pü-i biz.szám** 15.o.

**Tárgy:** Zöldül(l)és Környezetvédő Egyesület 2016. évi támogatási kérelme

**14/2016(II.09.)pü-i biz.szám** 15.o.

**Tárgy:** Mozgáskorlátozottak Csongrád Megyei Egyesülete Üllési Együtt – Egymásért Csoport 2016. évi támogatási kérelme

**15/2016(II.09.)pü-i biz.szám** 17.o.

**Tárgy:** VÉSZ Üllés Egyesület 2016. évi támogatási kérelme

**16/2016(II.09.)pü-i biz.szám** 17.o.

**Tárgy:** Tesz-Vesz Közhasznú Egyesület 2016. évi támogatási kérelme

**17/2016(II.09.)pü-i biz.szám** 20.o.

**Tárgy:** Tájékoztató az ingyenes wifi hálózat bővítésével kapcsolatban tett intézkedésekről

**18/2016(II.09.)pü-i biz.szám** 21.o.

**Tárgy:** Tájékoztató a köztisztviselők és közalkalmazottak illetményemelésére, egyéb pénzügyi kompenzációjának lehetőségéről

**19 /2016(II.09.)pü-i biz.szám** 22.o.

**Tárgy:** Az önkormányzat 2016. évi költségvetése

**20/2016(II.09.)pü-i biz.szám** 22.o.

**Tárgy:** Az államháztartásról szóló 2011. évi CXCV. törvény 29/A §-a alapján Üllés Nagyközségi Önkormányzatának adósságot keletkeztető ügyleteiből eredő fizetési kötelezettségei és a költségvetési évet követő 3 évre vonatkozó saját bevételei várható összegének meghatározása

**21/2016(II.09.)pü-i biz.szám** 24.o.

**Tárgy:** Használati és Szolgáltatási Szabályzat módosítása

**22/2016. (II.09.)pü-i biz.szám** 24.o.

**Tárgy:** Üllés nagyközség 2016. évi közbeszerzési terve

**23/2016(II.09.)pü-i biz.szám** 25.o.

**Tárgy:** Együttműködési Megállapodás - a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében

**24/2016(II.09.)pü-i biz.szám** 26.o.

**Tárgy:** A 2015/2016-os tanévben indítható óvodai csoport számának, valamint a beiratkozás időpontjának meghatározása

**25/2016(II.09.)pü-i biz.szám** 27.o.

**Tárgy:** Az Üllés 067/235 hrsz-ú önkormányzati ingatlan területének igénybevétele

**26/2016.(II.09.)pü-i biz.szám** 32.o.

**Tárgy**: Zárt ülés elrendelése

**Jegyzőkönyv**

Készült: Üllés Nagyközség Képviselőtestülete Pénzügyi Bizottsága 2016. február 9-én megtartott nyílt ülésén.

Helye: Polgármesteri Hivatal – I. Tárgyaló

A Pénzügyi Bizottság részéről jelen vannak:

Mihálffy László Imre elnök, Németh László és Maróti Mihály bizottság tagjai

Tanácskozási joggal jelen van: Nagy Attila Gyula polgármester, Dr. Borbás Zsuzsanna jegyző, Fáncsik Judit gazdálkodási ügyintéző, Juhász Attila alpolgármester

Jegyzőkönyvvezető: Vassné Balogh Márta igazgatási ügyintéző

Mihálffy László Imre bizottság elnöke: köszönti a megjelenteket, megállapítja, hogy a bizottság 3 tagjából 3 fő jelen van, a bizottság határozatképes, az ülést megnyitja.

A jegyzőkönyv másik aláírójaként Maróti Mihály bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi Bizottság a javaslattal egyhangúan egyetért.

Mihálffy László Imre bizottság elnöke: célszerű a napirendek sorrendjét cserélni. Először költségvetés összegét befolyásoló napirendeket kell megtárgyalni, mivel ezek beépülnek, beépülhetnek a költségvetésbe.

Javasolja a meghívótól eltérően az ülés napirendjeinek megtárgyalását az alábbiak szerint:

**1)A helyi önszerveződő közösségek beszámolója, pénzügyi támogatás – pályázatok elbírálása**

 **Előadó:** Nagy Attila Gyula polgármester

**2)Képviselői munkáról szóló tájékoztató Üllési Körképben történő megjelentetése**

 **Előadó**: Nagy Attila Gyula polgármester

**3)Tájékoztató az ingyenes wifi hálózat bővítésével kapcsolatban tett intézkedésekről**

 **Előadó:** Nagy Attila Gyula polgármester

**4)** **Tájékoztató a köztisztviselők és közalkalmazottak illetményemelésére, egyéb pénzügyi kompenzációjának lehetőségéről**

 **Előadó:** Dr. Borbás Zsuzsanna jegyző

**5)A 2016. évi költségvetés elfogadása**

**Előadó**: Nagy Attila Gyula polgármester

**6)A 2016. évre vonatkozó igazgatási szünet elrendeléséről szóló rendelet megalkotása**

 **Előadó:** Dr. Borbás Zsuzsanna jegyző

**7) Használat és Szolgáltatási Szabályzat módosítása**

 **Előadó:** Nagy Attila Gyula polgármester

**8) Üllés Nagyközségi Önkormányzat 2016. évi közbeszerzési terve**

 **Előadó:** Nagy Attila Gyula polgármester

**9) Együttműködési Megállapodás a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében**

 **Előadó:** Nagy Attila Gyula polgármester

**10) A 2015/2016-os tanévben indítható óvodai csoport számának, valamint a beiratkozás időpontjának meghatározása**

 **Előadó:** Nagy Attila Gyula polgármester

**11)** **A Csigabiga Óvoda és Bölcsőde heti és éves nyitvatartási rendje, valamint nyári nyitvatartása**

 **Előadó:** Dr. Borbás Zsuzsanna jegyző

**12) Az Üllés 067/235 hrsz-ú önkormányzati ingatlan területének igénybevétele**

 **Előadó:** Nagy Attila Gyula polgármester

**13) Polgármester 2016. évi szabadságának ütemezése**

 **Előadó:** Nagy Attila Gyula polgármester

**14) A kötelező betelepítési kvóta elleni tiltakozása**

 **Előadó:** Nagy Attila Gyula polgármester

**15)Jobbik Magyarországért Mozgalom Üllési Alapszervezetének előterjesztése – tömegközlekedési kényelmetlenségek enyhítése- szóbeli előterjesztés**

 **Előadó:** Nagy Attila Gyula polgármester

**16)Forrás-IV Beruházó Víziközmű Társulatnál lakossági felhatalmazott pénzmaradvány visszafizetéséről – szóbeli előterjesztés**

 **Előadó:** Nagy Attila Gyula polgármester

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**3/2016.(II.09.)pü-i biz.szám**

**Tárgy:** A Pénzügyi Bizottság 2016. február 9-i nyílt ülés napirendje

**H A T Á R O Z A T**

A Pénzügyi Bizottság a 2016. február 9-i nyílt ülés napirendi pontjait az alábbiak szerint határozza meg:

**1)A helyi önszerveződő közösségek beszámolója, pénzügyi támogatás – pályázatok elbírálása**

 **Előadó:** Nagy Attila Gyula polgármester

**2)Képviselői munkáról szóló tájékoztató Üllési Körképben történő megjelentetése**

 **Előadó**: Nagy Attila Gyula polgármester

**3)Tájékoztató az ingyenes wifi hálózat bővítésével kapcsolatban tett intézkedésekről**

 **Előadó:** Nagy Attila Gyula polgármester

**4)** **Tájékoztató a köztisztviselők és közalkalmazottak illetményemelésére, egyéb pénzügyi kompenzációjának lehetőségéről**

 **Előadó:** Dr. Borbás Zsuzsanna jegyző

**5)A 2016. évi költségvetés elfogadása**

**Előadó**: Nagy Attila Gyula polgármester

**6)A 2016. évre vonatkozó igazgatási szünet elrendeléséről szóló rendelet megalkotása**

 **Előadó:** Dr. Borbás Zsuzsanna jegyző

**7) Használat és Szolgáltatási Szabályzat módosítása**

 **Előadó:** Nagy Attila Gyula polgármester

**8) Üllés Nagyközségi Önkormányzat 2016. évi közbeszerzési terve**

 **Előadó:** Nagy Attila Gyula polgármester

**9) Együttműködési Megállapodás a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében**

 **Előadó:** Nagy Attila Gyula polgármester

**10) A 2015/2016-os tanévben indítható óvodai csoport számának, valamint a beiratkozás időpontjának meghatározása**

 **Előadó:** Nagy Attila Gyula polgármester

**11)** **A Csigabiga Óvoda és Bölcsőde heti és éves nyitvatartási rendje, valamint nyári nyitvatartása**

 **Előadó:** Dr. Borbás Zsuzsanna jegyző

**12) Az Üllés 067/235 hrsz-ú önkormányzati ingatlan területének igénybevétele**

 **Előadó:** Nagy Attila Gyula polgármester

**13) Polgármester 2016. évi szabadságának ütemezése**

 **Előadó:** Nagy Attila Gyula polgármester

**14) A kötelező betelepítési kvóta elleni tiltakozása**

 **Előadó:** Nagy Attila Gyula polgármester

**15)Jobbik Magyarországért Mozgalom Üllési Alapszervezetének előterjesztése – tömegközlekedési kényelmetlenségek enyhítése- szóbeli előterjesztés**

 **Előadó:** Nagy Attila Gyula polgármester

**16)Forrás-IV Beruházó Víziközmű Társulatnál lakossági felhatalmazott pénzmaradvány visszafizetéséről – szóbeli előterjesztés**

 **Előadó:** Nagy Attila Gyula polgármester

Erről jegyzőkönyvi kivonaton értesítést kap:

1. Mihálffy László Imre bizottság elnöke

**1)A helyi önszerveződő közösségek beszámolója, pénzügyi támogatás – pályázatok elbírálása**

 **Előadó:** Nagy Attila Gyula polgármester

Mihálffy László Imre bizottság elnöke: átadja a szót Nagy Attila Gyula polgármesternek.

Nagy Attila Gyula polgármester: a helyi rendelet szerint pályázati felhívást tettek közzé a civil szervezetek számára, önkormányzati támogatás igénylésére. A pályázat benyújtásának egyik feltétele, hogy az adott szervezet az előző évi támogatásával elszámol.

Nézzék át egyenként, tételesen a működésüket, ha mindent rendben találnak, akkor beszéljenek a kérésekről. Vannak magasabb összegű kérelmek is, ezeknek vizsgálják meg az okát.

Egy biztos, a költségvetés tervezetébe 3 millió Ft-os keretet terveztek be, ezt összességében nem javasolja túllépni.

A Remény Nagycsaládos Egyesület az elmúlt évben 150.000 Ft-ot kapott, idén is ennyit kért. A Polgárőr Egyesület tavaly 200.000 Ft-ot kapott, idén is hasonló összeget. Az Árpád Horgászegyesület 60.000 Ft-ot kapott és idén is ennyit kér. Az Üllési Nyugdíjas Klub sem emelte az elmúlt évi támogatási kérelmét, most is 130.000 Ft-ot igényel. Az Üllési Ifjúsági Sportegyesület az elmúlt évben 1200.000 Ft-ot kapott, idén 1.600.000 Ft-ot kér. A nagyarányú emelkedés okaként tüntették fel, hogy útiköltségük nagyban megemelkedik, mivel az összes meccset idegenben játszák. A Kincsem a Lovassportért Alapítvány 150.000 Ft-ot kapott, idén 200.000 Ft-ot kért. A Magyar Máltai Szeretetszolgálat 100.000 Ft-ot kapott az elmúlt évben, idén 90.000 Ft-ot kér. A Cukorbeteg Klub 60.000 Ft-ot kapott, idén 70.000 Ft-ot kért. Az Üllési FONÓ Alapítvány 400.000 Ft-ot kapott és 500.000 Ft-ot kér. A Zöldül(l)és Környezetvédő Egyesület 60.000 Ft-ot kapott tavaly és 80.000 Ft-ot kér idén. A Mozgáskorlátozottak Üllési Egyesülete 50.000 Ft-ot kapott és 60.000 Ft-ot kér. A VÉSZ Üllés Egyesület 100.000 Ft-ot kapott és 400.000 Ft-ot kér. Itt is nagyságrendileg lett nagyobb a kért támogatási összeg. Az egyesület vállalkozásfejlesztési programokat indít el, pályázati vállalkozási ismeretekkel bővítenék a vállalkozók tudását. A Tesz-Vesz Egyesület az elmúlt évben nem kapott támogatást, idén 180.000 Ft-ot kért.

Összességében 3.720.000 Ft a kért támogatás, az előző évi támogatás 2.740.000 Ft – közel 1 millió Ft-os az idei többletigény.

Szerinte a pályázatok vizsgálatánál haladjanak sorban.

Mihálffy László Imre bizottság elnöke: a Remény Nagycsaládos Egyesület az előző évihez hasonlóan 150.000 Ft-ot kér.

Maróti Mihály bizottság tagja: ő támogatja a kérést.

Mihálffy László Imre javasolja a 150.000 Ft-os támogatás nyújtásának támogatását, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**4/2016(II.09.)pü-i biz.szám**

**Tárgy:** Remény Nagycsaládos Egyesület 2016. évi támogatási kérelme

**H A T Á R O Z A T**

A Pénzügyi Bizottság a Remény Nagycsaládos Egyesület pályázatát áttekintette, és az előző évi támogatásának elfogadását, valamint a 2016. évi 150.000 Ft-os támogatási kérelmének jóváhagyását támogatja.

Erről jegyzőkönyvi kivonaton értesítést kap:

1. Mihálffy László Imre bizottság elnöke

Mihálffy László Imre bizottság elnöke: a Polgárőr Egyesület szintén az előző évi összegű, 200.000 Ft-os támogatást kér.

Maróti Mihály bizottság tagja: volt egy 41.000 Ft összegű, 2014. évről áthúzódó támogatás, mellyel most számoltak el. A 200.000 Ft-ra az egyesületnek szüksége lenne.

Mihálffy László Imre bizottság elnöke: javasolja a 200.000 Ft-os támogatást, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**5/2016(II.09.)pü-i biz.szám**

**Tárgy:** Üllési Polgárőr Egyesület 2016. évi támogatási kérelme

**H A T Á R O Z A T**

A Pénzügyi Bizottság az Üllési Polgárőr Egyesület pályázatát áttekintette, és az előző évi támogatásának elfogadását, valamint a 2016. évi 200.000 Ft-os támogatási kérelmének jóváhagyását támogatja.

Erről jegyzőkönyvi kivonaton értesítést kap:

1. Mihálffy László Imre bizottság elnöke

Mihálffy László Imre bizottság elnöke: az Üllési Horgászegyesület kérelme szintén az előző évi, 60.000 Ft-os szinten maradt.

Maróti Mihály bizottság tagja: szerény igény.

Mihálffy László Imre bizottság elnöke: javasolja a 60.000 Ft-os támogatási igény támogatását, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**6/2016(II.09.)pü-i biz.szám**

**Tárgy:** Üllési Árpád Horgászegyesület 2016. évi támogatási kérelme

**H A T Á R O Z A T**

A Pénzügyi Bizottság az Üllési Árpád Horgászegyesület pályázatát áttekintette, és az előző évi támogatásának elfogadását, valamint a 2016. évi 60.000 Ft-os támogatási kérelmének jóváhagyását támogatja.

Erről jegyzőkönyvi kivonaton értesítést kap:

1. Mihálffy László Imre bizottság elnöke

Mihálffy László Imre bizottság elnöke: a Nyugdíjas Klub összességében 130.000 Ft-ot kért.

Maróti Mihály bizottság tagja: növekszik a nyugdíjasok száma, javasolja a támogatás odaítélését.

Mihálffy László Imre bizottság elnöke: javasolja a 130.000 Ft-os támogatás megállapítását, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**7/2016(II.09.)pü-i biz.szám**

**Tárgy:** Üllési Nyugdíjas Klub 2016. évi támogatási kérelme

**H A T Á R O Z A T**

A Pénzügyi Bizottság a Nyugdíjas Klub pályázatát áttekintette, és az előző évi támogatásának elfogadását, valamint a 2016. évi 130.000 Ft-os támogatási kérelmének jóváhagyását támogatja.

Erről jegyzőkönyvi kivonaton értesítést kap:

1. Mihálffy László Imre bizottság elnöke

Mihálffy László Imre bizottság elnöke: az Üllési Ifjúsági Sportegyesület az elmúlt évben 1.280.000 Ft-ot kapott, idén 1.600.000 Ft-ot kért.

Nagy Attila Gyula polgármester: a támogatási kérelemben a sakkszakosztály kérelme is benne foglaltatik. A szakosztály a megye-I osztályban csak egyesület formában tud indulni, ezért kellett a sportegyesülethez integrálódni.

A futball szakosztály költségei megemelkedtek. A játékosok a tavaszi szezon minden meccsét idegenben játszák a pályafelújítás miatt. Az egyesület TAO-s pénzeket működésre nem tud felhasználni.

Mihálffy László Imre bizottság tagja: az egyesület 97 játékost számlál, melyből 75 üllési, közülük 30 Bozsik programos gyermek.

Jelenleg a teljes pálya felújítása zajlik. A meccsek idegenben zajlanak, logikus, hogy többet kérnek. A támogatásból fedeznek több működési költséget, így pl. a mezvásárlást.

Németh László bizottság tagja: úgy látja, hogy az edzői díj 500.000 Ft-ról 1.000.000 Ft-ra emelkedett. Ezt elég magasnak tartja.

Maróti Mihály bizottság tagja: ha a sportegyesületnek megadják a kért, magasabb összeget, akkor a többi szervezet is joggal kérheti ugyanezt.

Annyira nem „gazdag” az önkormányzat, hogy a sportegyesület támogatási igényeinek ilyen léptékű emelkedését finanszírozza. Valamennyi pluszkiadást ismerjenek el – pl. pálya felújítás, vagy az útiköltség tekintetében – de ennyit ne. Ő 1.400.000 Ft-os támogatást javasol.

Németh László bizottság tagja: a megye-II-es szint nem egy szenzációs teljesítény.

Nagy Attila Gyula polgármester: a megye-II-ben a jelenleg a 2. helyen van az üllési csapat, szerinte ez jó hely.

Mihálffy László Imre bizottság elnöke: ez az őszi idényzáró eredménye. Azóta egy kicsit gyengült a csapat, 5 jó játékos távozott. Az egyesületet mindenképpen támogatni kell, sok gyerek játszik a csapatokban, ők a jövő zálogai.

Németh László bizottság tagja: igen, de a foci ne elsősorban a pénzről szóljon.

Mihálffy László Imre bizottság elnöke: az edzői díjhoz kapcsolódóan elmondja: a megítélt edzői fizetésért, az edző minden csapatokkal kapcsolatos tennivalót elintézett.

Németh László bizottság tagja: 10 évvel ezelőtt adott 80.000 Ft-ot mezekre a csapatnak, cserébe kérte, reklámozzák a támogató nevét. Ez a módszer most is megoldható lenne. Így a mezekre már nem kellene a pénzt költeni.

Maróti Mihály bizottság tagja: ő nem lát arra tartalékot, hogy a kért pénzt kifizessék számukra.

Németh László bizottság tagja: a legegyszerűbb az önkormányzattól kérni.

Nagy Attila Gyula polgármester: ő 1,4 millió Ft-os támogatás odaítélését javasolja összességében. A növekményt fordítsák az utazási költségekre. Az eszközfejlesztést szorítsák vissza.

A sakk szakosztály a megye I-ben játszik.

Németh László bizottság tagja: az üditőn tudnának spórolni.

Nagy Attila Gyula polgármester: a versenyek időtartama hosszú, szoktak venni üdítőt, pogácsát, ez hozzá tartozik az eseményhez.

Maróti Mihály bizottság tagja: ő a sakkosoknak az elmúlt évi 80.000 Ft-os támogatási összeget javasolja.

Mihálffy László Imre bizottság elnöke: javasolja az Üllési Ifjúság Sportegyesületnek összességében 1,4 millió Ft-os odaítélését úgy, hogy 1.320.000 Ft a futball szakosztályé, 80.000 Ft pedig a sakkszakosztályé legyen. A vélemények ismeretében a javaslatot szavazásra bocsátotta.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**8/2016(II.09.)pü-i biz.szám**

**Tárgy:** Üllési Ifjúsági Sportegyesület támogatási kérelme

**H A T Á R O Z A T**

A Pénzügyi Bizottság az Üllési Ifjúsági Sportegyesület pályázatát áttekintette, és az előző évi támogatásának elfogadását javasolja.

A bizottság a 2016. évi támogatás összegeként 1.400.000 Ft-ot javasol az alább bontásban:

* a futball szakosztály részére 1.320.000 Ft-ot,
* a sakk szakosztály részére 80.000 Ft-ot.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: a Kincsem a Lovassportért Alapítvány az elmúlt évben 150.000 Ft-ot kapott, idén 200.000 Ft-ot kért.

Maróti Mihály bizottság tagja: az alapítvány évek óta foglalkozik már gyermekrehabilitációs tevékenységgel. Erre azonban véleménye szerint 150.000 Ft- elegendő lenne.

Nagy Attila Gyula polgármester: amit vállaltak, azt mindig becsülettel teljesítik. A környékbeli településeken először Üllésen volt lovasterápia.

Ő sem támogatná többel, 150.000 Ft-ot elegendőnek tart.

Németh László bizottság tagja: jók a visszajelzések?

Nagy Attila Gyula polgármester: igen, szeretik a gyerekek a foglalkozásokat. Komócsin István mindent megtesz a gyermekek érdekében.

Németh László bizottság tagja: ha jók a visszajelzések, akkor támogassák az alapítványt.

Mihálffy László Imre bizottság elnöke: javasolja 150.000 Ft-os támogatás odaítélését, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**9/2016(II.09.)pü-i biz.szám**

**Tárgy:** Kincsem a Lovassportért , az Egészséges Gyermekekért, a Természetért Alapítvány 2016. évi támogatási kérelme

**H A T Á R O Z A T**

A Pénzügyi Bizottság a Kincsem a Lovassportért , az Egészséges Gyermekekért, a Természetért Alapítvány pályázatát áttekintette, és az előző évi támogatásának elfogadását, valamint a 2016. évre 150.000 Ft-os támogatás jóváhagyását támogatja.

Erről jegyzőkönyvi kivonaton értesítést kap:

1. Mihálffy László Imre bizottság elnöke

Mihálffy László Imre bizottság elnöke: A Máltai Szeretetszolgálat Üllési Csoportja az elmúlt évben 100.000 Ft-os támogatást kapott, idén 90.000 Ft-os támogatást kért.

Javasolja a kért összeg odaítélését, a javaslatot szavazásra bocsátotta.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**10/2016(II.09.)pü-i biz.szám**

**Tárgy:** Máltai Szeretetszolgálat Üllési Csoportja 2016. évi támogatási kérelme

**H A T Á R O Z A T**

A Pénzügyi Bizottság a Máltai Szeretetszolgálat Üllési Csoportja pályázatát áttekintette, és az előző évi támogatásának elfogadását, valamint a 2016. évre 90.000 Ft-os támogatási kérelmének jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: a Cukorbeteg és Életmód Klub tavaly 60.000 Ft-ot kért, idén 70.000 Ft-ot. Céljuk a diétás étkeztetés betanítása és kirándulás.

Maróti Mihály bizottság tagja: ő 60.000 Ft-ot javasol, mivel az általuk vásárolt nyersanyagok nem kimondottan egészséges életmód orientáltak.

Németh László bizottság tagja: szeretik a klubot, járnak oda?

Nagy Attila Gyula polgármester: igen, elsősorban az emberek feszültségoldásra használják. Vannak előadások, foglalkozások is.

Maróti Mihály bizottság tagja: javasolja, hogy az igényelt összegről döntsenek.

Mihálffy László Imre bizottság elnöke: javasolja a 70.000 Ft-os támogatás odaítélését, a javaslatot szavazásra bocsátja.

A Pénzügyi Bizottság 2 igen, 1 nem szavazattal a javaslattal egyetért, és az alábbi határozatot hozza:

**11/2016(II.09.)pü-i biz.szám**

**Tárgy:** Cukorbeteg és Életmód Klub 2016. évi támogatási kérelme

**H A T Á R O Z A T**

A Pénzügyi Bizottság a Cukorbeteg és Életmód Klub pályázatát áttekintette, és az előző évi támogatásának elfogadását, valamint a 2016. évre 70.000 Ft-os támogatási kérelmének jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: a FONÓ Alapítvány az elmúlt évi 400.000 Ft-os támogatáshoz képest idén 500.000 Ft-ot kér a néptáncegyüttes szakmai munkájának segítésére, új műsor színpadra állítására, magyar-magyar néptánctalálkozó szervezésére, a Pusztaszínház rendezvényeinek támogatására.

Nagy Attila Gyula polgármester: ő bázisszintű támogatást javasol. Minden Pusztaszínházas rendezvény belépős, de így is jó, színesítik a kulturális palettát. Nem lát okot a támogatás növelésére.

Mihálffy László Imre bizottság elnöke: javasolja a 400.000 Ft-os támogatás odaítélését, melyet a vélemények alapján szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**12/2016(II.09.)pü-i biz.szám**

**Tárgy:** Üllési FONÓ Alapítvány 2016. évi támogatási kérelme

**H A T Á R O Z A T**

A Pénzügyi Bizottság az Üllési FONÓ Alapítvány pályázatát áttekintette, és az előző évi támogatásának elfogadását, valamint a 2016. évre 400.000 Ft-os támogatás jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: A Zöldül(l)és Környezetvédő Egyesület tavaly 60.000 Ft-os támogatást kapott, idén 80.000 Ft-os támogatást kérnek kirándulások, túrák, előadások szervezésére, tehetséges tanulók támogatására, nevezési díjak befizetésére, a tanösvény karbantartására.

Nagy Attila Gyula polgármester: ő bázisszinten hagyná a támogatás összegét. A Zöldül(l)és programot és a tanösvényt az önkormányzat szervezi, illetve tartja karban.

Mihálffy László Imre bizottság elnöke: javasolja a 60.000 Ft-os támogatás odaítélését, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**13/2016(II.09.)pü-i biz.szám**

**Tárgy:** Zöldül(l)és Környezetvédő Egyesület 2016. évi támogatási kérelme

**H A T Á R O Z A T**

A Pénzügyi Bizottság a Zöldül(l)és Környezetvédő Egyesület pályázatát áttekintette, és az előző évi támogatásának elfogadását, valamint a 2016. évre 60.000 Ft-os támogatás jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: a mozgáskorlátozottak üllési csoportja az elmúlt évben 50.000 Ft-ot kapott, idén 60.000 Ft-ot kérnek a közös programokra, kirándulásra.

Nagy Attila Gyula polgármester: aktívabbak, mint a cukorbeteg klub.

Mihálffy László Imre bizottság elnöke: javasolja a 60.000 Ft-os támogatás odaítélését, melyet szavazásra bocsátja.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**14/2016(II.09.)pü-i biz.szám**

**Tárgy:** Mozgáskorlátozottak Csongrád Megyei Egyesülete Üllési Együtt – Egymásért Csoport 2016. évi támogatási kérelme

**H A T Á R O Z A T**

A Pénzügyi Bizottság a Mozgáskorlátozottak Csongrád Megyei Egyesülete Üllési Együtt – Egymásért Csoport pályázatát áttekintette, és az előző évi támogatásának elfogadását, valamint a 2016. évre 60.000 Ft-os támogatás jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: a VÉSZ Üllés Egyesület tavaly 100.000 Ft-os támogatást kapott, idén 400.000 Ft-os támogatást kért.

Maróti Mihály bizottság tagja: ő kisebb léptékű emelést javasol. Tavaly valóban aktívan működtek?

Nagy Attila Gyula polgármester: az egyesület felvállalta, hogy a vállalkozókhoz eljuttatja azokat az információkat, amivel működésük hatékonyabb lehet. Első lépésként előadásokat szerveztek, második lépésként szervezték meg a Tanyai Tanoda rendezvénysorozatot.

A 400.000 Ft-os kérelmet ő is túlzónak tartja.

Németh László bizottság tagja: szerinte vállalkozó és vállalkozó között is van különbség, ő nem érzi magát az egyesületbe valónak.

Vállalkozónak azt tartja, aki önmaga megélhetéséért dolgozik, esetleg 1-2 embert foglalkoztat. Aki már 50 embert foglalkoztat és 5-6 cége van, az cégtulajdonos.

Szerinte az egyesület nem rászorult a támogatásra, 400.000 Ft-ot a farzsebből is kirántanak.

Arról nem beszélve, hogy az előző évi számláikon csirkecomb, dobozos sör és hasonló dolgok szerepeltek. Ezek nem a célok megvalósítását szolgálják.

Egy igazi vállalkozó nem adományokra vár. Ő más módon, akár ingyenes teremhasználattal segítené őket.

Nagy Attila Gyula polgármester: a civil szervezeteknek eddig is ingyen adták bérbe az önkormányzati helyiségeket, épületeket.

Maróti Mihály bizottság tagja: eszem-iszomra ne adjanak. Ő a bázisszintű támogatáshoz képest 50.000 Ft-tal adna több pénzt.

Nagy Attila Gyula polgármester: egy teljesen új dolog, amit ez az egyesület felvállalt. Sokszor támadták, hogy az önkormányzat nem vállalkozóbarát. Pedig 2006. óta nem volt adóemelés, és most itt van ez az önszerveződő közösség, ami hozzáadott értéket képvisel.

A támogatás részükre gesztusértékű lenne inkább.

Juhász Attila alpolgármester: akik nem jutnak el a Szegedi Iparkamara által szervezett előadásokra, azoknak a Tanyai Tanoda adhat új, hasznos információkat.

 400.000 Ft-ot ő is sokallja.

Mihálffy László Imre bizottság elnöke: ő 200.000 Ft-ot javasol támogatásként, amely gesztusértékű.

Németh László bizottság tagja: visszatér a korábban elmondottakra, az egyesület a céljai megvalósításához szorosan nem kapcsolódó dolgokra költötte el a támogatást.

Mihálffy László Imre bizottság elnöke: javasolja a Maróti Mihály által javasolt 150.000 Ft-os támogatásról való döntés. A javaslatot szavazásra bocsátja.

A Pénzügyi Bizottság 2 igen, 1 nem szavazattal a javaslattal egyetért, és az alábbi határozatot hozza:

**15/2016(II.09.)pü-i biz.szám**

**Tárgy:** VÉSZ Üllés Egyesület 2016. évi támogatási kérelme

**H A T Á R O Z A T**

A Pénzügyi Bizottság a VÉSZ Üllés Egyesület pályázatát áttekintette, és az előző évi támogatásának elfogadását, valamint a 2016. évre 150.000 Ft-os támogatás jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: a Tesz-Vesz Közhasznú Egyesület 180.000 Ft-os támogatási igénnyel élt, az elmúlt évben nem pályázott.

Céljai baba-mama klub működtetése, holdfény túrák szervezése.

A támogatást túlzónak tartja, a Máltais csoport a fele támogatást kéri.

Maróti Mihály bizottság tagja: ő 100.000 Ft-ot javasol, mivel az egyesület egyébként elég aktív.

Mihálffy László Imre bizottság elnöke: javasolja az egyesület számára 100.000 Ft-os támogatás odaítélését, melyet szavazásra bocsát.

A Pénzügyi Bizottság 2 igen, 1 nem szavazattal a javaslattal egyetért, és az alábbi határozatot hozza:

**16/2016(II.09.)pü-i biz.szám**

**Tárgy:** Tesz-Vesz Közhasznú Egyesület 2016. évi támogatási kérelme

**H A T Á R O Z A T**

A Pénzügyi Bizottság a Tesz-Vesz Közhasznú Egyesület pályázatát áttekintette, és az előző évi támogatásának elfogadását, valamint a 2016. évre 100.000 Ft-os támogatás jóváhagyását támogatja.

Erről jegyzőkönyvi kivonaton értesítést kap:

Mihálffy László Imre bizottság elnöke

**2)Képviselői munkáról szóló tájékoztató Üllési Körképben történő megjelentetése**

 **Előadó**: Nagy Attila Gyula polgármester

Mihálffy László Imre bizottság elnöke: készült egy előterjesztés, melynek ismertetésére átadja a szót Nagy Attila Gyula polgármesternek.

Nagy Attila Gyula polgármester: a decemberi ülésen szó volt a képviselői munkáról szóló tájékoztató Üllési Körképben történő megjelentetéséről. Jó lenne határozni is e kérdésben, mert a téma költségvonzatú, a plusz oldalak költségeit be kell tervezni a költségvetésbe.

Ő éves szinten fél oldal cikk megjelenését elegendőnek tartja.

Németh László bizottság tagja: a januári újságban megjelent 1 oldalas cikkét „sűríteni” kellett, de lehet, hogy valakinek a féloldal is sok lesz.

Nagy Attila Gyula polgármester: ő a tájékoztatót nem írásban tenné meg, hanem a közmeghallgatáson face to face.

Németh László bizottság tagja: úgy érzi, ez az előterjesztés rá van „kihegyezve”. Akik választáskor rá szavaztak, akik bíznak benne, azokat igenis érdekli a mondanivalója.

Nagy Attila Gyula polgármester: sokan jelezték már nála csalódottan, hogy a politika nagyon elharapózott a faluban. Meg lehet nézni azokat a falvakat, városokat, ahol ez így van, hova haladnak.

Soha nem vitte előre a település fejlődését a politikai csatározás.

Maróti Mihály bizottság tagja: ő az újságban „0” oldalt határozna meg e célra. Az önkormányzatnak pártatlannak, az újságnak politikamentesnek kell lennie. A politikai szemlélet helyi szinten nem vezet jóra.

Ő, pl. a januári képviselői tájékoztatót önfényezésnek tartja.

Nagy Attila Gyula polgármester: a cikkben megjelent „narancsos” beruházások sértőek számára és a testület volt és jelenlegi tagjai számára is.

Németh László bizottság tagja: neki meg az sértő, amikor Szegedre tartva, vagy Szegeden járva az óriásplakátokat azt látja, hogy Magyarország jobban teljesít.

Nagy Attila Gyula polgármester: ő helyi önkormányzati munkába nem kívánja behozni a politikát, megmérgezi a munkát.

Németh László bizottság tagja: egy korábbi történetet hoz fel, amikor választás előtt megállapodtak a polgármesterrel, hogy nem lesz az újságban politikai hirdetés. A Jobbik így nem hirdethetett, azonban amikor az újság megjelent 2 fideszes választási politikai hirdetés is volt benne. Ő akkor csalódott a polgármesterben.

A cikke szerinte nem fikázódó, a többség arról szólt, amit ő mondott, és nem amit a párt.

Ő a lakosság egy részét képviseli, akik kíváncsiak rá.

Nagy Attila Gyula polgármester: neki a teljes lakosság érdekeit kellene képviselni.

Dr. Borbás Zsuzsanna jegyző: ha 1 oldalnyi lesz a képviselői tájékoztató, az összesen 6 oldal, aminek költségei vannak, be kell tervezni. Decemberben konkrét döntést a testület nem hozott.

Németh László bizottság tagja: ő a cikkét elküldte, megengedték, hogy a cikk megjelenjen, ő nem tehet a kialakult helyzetről.

Dr. Borbás Zsuzsanna jegyző: javasolja, döntsenek a képviselői tájékoztató mérete fél oldal, vagy 1 oldal legyen? Dönthetnek úgyis, hogy ne legyen cikk.

Maróti Mihály bizottság tagja: az újságot ő kezdte el korábban szerkeszteni, akkor politikai hirdetés kizárólag a választások előtt -a jogszabály által leszabályozott időszakban – volt.

Németh László bizottság tagja: a képviselői tájékoztató terjedelme milyen lehet? Semmilyen? Az a cikk, amit Tóth András tett közzé az újságban, az érdekesebb volt?

Nagy Attila Gyula polgármester: a Körkép az intézmények, civil szervezetek és az önkormányzat híreit tartalmazza.

Németh László bizottság tagja: valamilyen szinten a polgármester is politizál.

Nagy Attila Gyula polgármester: ő helyi szinten, az önkormányzati munkával kapcsolatosan nem politizál.

Németh László bizottság tagja: ő nem szégyelli, hogy hova tartozik.

Nagy Attila Gyula polgármester: ő a települést tartja a családjának, ide tartozik.

Németh László bizottság tagja: ő is szereti Üllést, jól érzi magát itt. Az a baj, hogy vannak emberek, akik nem látnak a pénztárcájuknál tovább, olyanokat támogatnak, akik csalók. Pl. Lázár Jánost, a felcsúti gázszerelőt stb.

Juhász Attila alpolgármester: Üllésen mi keresnivalója van a politikának? Kit látott Németh László, aki Lázár Jánost támogatja?

Németh László bizottság tagja: ő annak örülne, ha nem kellene itt ülnie, és a vállalkozására tudna koncentrálni.

Mihálffy László Imre bizottság elnöke: javasolja, döntsenek arról, hogy a képviselői tájékoztató a bizottság véleménye szerint milyen terjedelemben jelenjen meg.

Szavazzon az, aki azt szeretné, ha évente egyszer 1 oldalon jelenne meg a tájékoztató.

*1 igen és 2 nem szavazattal a bizottság a határozati javaslatot nem fogadta el.*

Mihálffy László Imre bizottság elnöke: szavazzon az, aki azt szeretné, ha évente egyszer fél oldalon jelenne meg a tájékoztató.

*1 igen és 2 nem szavazattal a bizottság a határozati javaslatot nem fogadta el.*

Mihálffy László Imre bizottság elnöke: szavazzon az, aki azt szeretné, ha a képviselői tájékoztató nem jelenne meg.

*1 igen és 2 nem szavazattal a bizottság a határozati javaslatot nem fogadta el.*

Mihálffy László Imre bizottság elnöke: megállapítja, hogy a bizottság egyik javaslatot sem fogadta el, bizottsági döntés nem született.

**3)Tájékoztató az ingyenes wifi hálózat bővítésével kapcsolatban tett intézkedésekről**

 **Előadó:** Nagy Attila Gyula polgármester

Mihálffy László Imre bizottság elnöke: átadja a szót a polgármesternek.

Nagy Attila Gyula polgármester: a település egészére – bel- és külterületre vonatkozó – ingyenes wifi hálózat bővítési javaslat érkezett. Megkérte a javaslatot tevő képviselőt tájékozódjon ő is a lehetőségekről.

Saját hatáskörében tett intézkedései alapján csak 1-1 plusz wifi pont kialakítása lehetséges, külön-külön előfizetéssel. Ilyen pontokat szeretne a játszószereken, vagy a horgásztónál.

A település egészét lefedő wifi hálózat költsége a legalacsonyabb havi díjjal számolva is több mint 20 millió Ft lenne.

Németh László bizottság tagja: egyetért, a határozati javaslatban foglaltakkal. De a kérdésben eggyel beljebb vannak. Az első kört „lefutották”.

Nagy Attila Gyula polgármester: a költségcsökkentő tényezőként ható felugró reklám kérdését át kell gondolni.

Mihálffy László Imre bizottság elnöke: beszéljenek Illés Szabolccsal, ő a szakértő a témában.

Javasolja a fejlesztés magas költségigényére figyelemmel a wifi kérdését napolják el.

Nagy Attila Gyula polgármester: amennyiben lehetőség lesz rá, akkor a témát újra a testület elé hozzák.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**17/2016(II.09.)pü-i biz.szám**

**Tárgy:** Tájékoztató az ingyenes wifi hálózat bővítésével kapcsolatban tett intézkedésekről

**H A T Á R O Z A T**

A Pénzügyi Bizottság az ingyenes wifi hálózat bővítésével kapcsolatban tett intézkedésekről szóló polgármesteri tájékoztatót elfogadja.

Erről jegyzőkönyvi kivonaton értesítést kap:

1. Mihálffy László Imre bizottság elnöke

**4)** **Tájékoztató a köztisztviselők és közalkalmazottak illetményemelésére, egyéb pénzügyi kompenzációjának lehetőségéről**

 **Előadó:** Dr. Borbás Zsuzsanna jegyző

Mihálffy László Imre bizottság elnöke: az illetményemeléssel kapcsolatban átadja a szót a jegyzőnek.

Dr. Borbás Zsuzsanna jegyző: mindkét fenti jogviszonyban foglalkoztatottakra különböző jogszabályi előírások vonatkoznak.

A köztisztviselők és a közalkalmazottak 10 és 15 %-os emelésére készítette el az előterjesztést.

A 10 %-os illetményemelés 15.351.494 Ft-os, a 15 %-os 23.027.243 Ft-os többletköltséget jelentene az önkormányzatnak egységesen összintézményi szinten.

A Polgármesteri Hivatal köztisztviselői esetén a cafetériát a törvény kötelezően írja elő.

A közalkalmazottak bizonyos munkaköreinél a törvény különböző pótlékokat ad.

A költségvetés tervezésénél a törvény adta lehetőségeket biztosították.

Nagy Attila Gyula polgármester: a köztisztviselőkre a Ktv., a közalkalmazottakra a Kjt. vonatkozik. Az illetményemelésre, egyéb pénzügyi kompenzációra a törvény nem sok lehetőséget ad.

Az egyes foglalkoztatási jogviszonyokban alkalmazottak között bérfeszültség alakulhat ki, ezt a cafetéria biztosításával próbálják mérsékelni.

Illetményemelést nem tudnak adni, azt csak a saját bevételek, a fejlesztések terhére lehetne megtenni.

Maróti Mihály bizottság tagja: a költségvetésben nincs pénzügyi lehetőség az illetményemelésre. Az emelés beépülne a bázisba, jövőre mi lenne?

Adóemelést kellene beiktatni ahhoz, hogy az emelést folyamatosan biztosítani tudják.

Mihálffy László Imre bizottság elnöke: javasolja a határozati javaslatban foglaltak elfogadását.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**18/2016(II.09.)pü-i biz.szám**

**Tárgy:** Tájékoztató a köztisztviselők és közalkalmazottak illetményemelésére, egyéb pénzügyi kompenzációjának lehetőségéről

**H A T Á R O Z A T**

A Pénzügyi Bizottság a köztisztviselők és közalkalmazottak illetményemelésére, egyéb pénzügyi kompenzációjának lehetőségéről szóló jegyzői tájékoztató elfogadását javasolja.

A bizottság javasolja továbbá, hogy amennyiben a javaslatba foglalt bérrendezési célok, egyéb kompenzációs lehetőségek teljesítésére törvényes, vagy pénzügyi lehetőség adódik, a témát a képviselőtestület tárgyalja újra.

Erről jegyzőkönyvi kivonaton értesítést kap:

1. Mihálffy László Imre bizottság elnöke

**5)A 2016. évi költségvetés elfogadása**

**Előadó**: Nagy Attila Gyula polgármester

Mihálffy László Imre bizottság elnöke: a rendelet-tervezet ismertetésére átadja a szót Nagy Attila Gyula polgármesternek.

Nagy Attila Gyula polgármester: a költségvetés bevételi és kiadási fő összege közel 500 millió Ft. A fentebb tárgyalt tételek, a rendeletbe beépítésre kerültek. A civil támogatások a betervezett 3 millió Ft-os keretet 20.000 Ft-tal túllépték, így a dologi kiadások összegét javasolja ezen összeggel csökkenteni, a 20.000 Ft-ot a támogatások előirányzatra átcsoportosítani.

Maróti Mihály bizottság tagja: voltak aggodalmai a költségvetéssel kapcsolatban, mára ezek eltűntek. A 14-15 millió Ft-os tartalék igen jelentős része feladattal terhelt, összege évről évre csökken. Ingatlanvásárlásra 10 millió Ft lett betervezve.

Nagy Attila Gyula polgármester: 18-20 millió Ft-ot tudnak idén saját intézményi fejlesztésre fordítani.

Mihálffy László Imre Pénzügyi Bizottság elnöke: javasolja a költségvetési rendelet-tervezet elfogadását azzal, hogy a civil szervezetek támogatására – a fenti döntéseknek megfelelően – 3.020.000 Ft-ot nyújtsanak. Mivel így a 3 millió Ft-ot keretet túllépték, javasolja 20.000 Ft-tal csökkenteni a dologi kiadások összegét, és ugyanennyivel emelni a támogatások összegét.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**19 /2016(II.09.)pü-i biz.szám**

**Tárgy:** Az önkormányzat 2016. évi költségvetése

**H A T Á R O Z A T**

A Pénzügyi Bizottság áttekintette az önkormányzat 2016. évi költségvetéséről készült rendelet-tervezetet, és azt a melléklet szerint az alábbi módosítással elfogadásra javasolja:

* *A helyi önszerveződő közösségek pénzügyi támogatása kapcsán a dologi kiadások összegét csökkenteni kell 20.000 Ft-tal és a támogatások összegét pedig 20.000 Ft-tal növelni.*

Erről jegyzőkönyvi kivonaton értesítést kap:

1)Mihálffy László Imre bizottság elnöke

Mihálffy László Imre bizottság elnöke: a rendelet része az adósságszolgálatról szóló határozati javaslat is, melyet szavazásra bocsát.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**20/2016(II.09.)pü-i biz.szám**

**Tárgy:** Az államháztartásról szóló 2011. évi CXCV. törvény 29/A §-a alapján Üllés Nagyközségi Önkormányzatának adósságot keletkeztető ügyleteiből eredő fizetési kötelezettségei és a költségvetési évet követő 3 évre vonatkozó saját bevételei várható összegének meghatározása

**H A T Á R O Z A T**

A Pénzügyi Bizottság „Az államháztartásról szóló 2011. évi CXCV. törvény 29/A §-a alapján Üllés Nagyközségi Önkormányzatának adósságot keletkeztető ügyleteiből eredő fizetési kötelezettségei és a költségvetési évet követő 3 évre vonatkozó saját bevételei várható összegének meghatározása” tárgyú előterjesztésben foglaltakkal egyetért.

Erről jegyzőkönyvi kivonaton értesítést kap:

Mihálffy László Imre bizottság elnöke

**6) Használat és Szolgáltatási Szabályzat módosítása**

 **Előadó:** Nagy Attila Gyula polgármester

Mihálffy László Imre bizottság elnöke felkéri Nagy Attila Gyula polgármestert, mondja el a szabályzat módosításának indokait.

Nagy Attila Gyula polgármester: a szabályzat használatával érintett intézményvezetők javaslatait, kéréseit bekérték. A legtöbb módosítást a Déryné Kulturális Központ vezetője javasolta.

Németh László bizottság tagja: a tervezet szerint a Házasságkötő Teremben politikai rendezvényt rendezni nem lehet. Miért?

Nagy Attila Gyula polgármester: mert az épület nem politikai célzatú. A Polgármesteri Hivatal részét képező teremben házasságkötésnek, közigazgatási célú, vagy egészségügyi rendezvényeknek van hely.

Németh László bizottság tagja: sajnálja. A Jobbik Magyarországért Mozgalom Üllési Alapszervezete nagyon örült, amikor megkapták 2015. decemberében a termet, és büszke volt, hogy az Országgyűlés alelnökét itt fogadhatták. Ha Orbán Viktor jönne, őt hol fogadnák? Rosszul esik, hogy a szabályzatot miattuk módosították.

Nagy Attila Gyula polgármester: Úgy gondolja, hogy sem a testületi ülésen, sem a Házasságkötő teremben nincs helye a pártpolitikának. A terem külső rendezvényekre történő bérbeadása számos kérdést vet fel, ilyen pl. az, hogy a riasztóval ellátott épületet ki nyitja és zárja, ki vállal felelősséget a rendezvényért. Szerencséjük volt, hogy egy Jobbikos társuk felesége történetesen itt dolgozó köztisztviselő, ő vállalta a felelősséget.

Németh László bizottság tagja: elfogadja a döntést, de a biztonság és felelősség kérdése rossz indok, mert pl. a házasságkötésen is vannak ilyen-olyan emberek, akik, amíg az anyakönyvvezető ír, kihasználhatják a helyzetet.

Nagy Attila Gyula polgármester: igen, és ki riasszon, ki zárja az épületet? Senkire sem lehet a felelősséget rátenni, ha lenne egy Jobbikos, Fideszes, MSZP-s rendezvény az épületben. Neki ebből a szempontból a pártok ugyanolyanok.

Maróti Mihály bizottság tagja: Üllésen van más helyiség, épület is politikai rendezvényekre. Nem lát problémát abban, ha a Polgármesteri Hivatalból a politikai rendezvények ki vannak zárva.

Németh László bizottság tagja: igen, van más helyiség is. Ők megelégedtek volna a Déryné Kulturális Központ helyiségével, de éppen aznap foglalt volt, Mikulás bulit tartottak.

Nagy Attila Gyula polgármester: a Napos Piac épülete is szabad volt.

Németh László bizottság tagja: igen, de az Országgyűlés alelnökét nem szerették volna egy piacépületben fogadni.

Mihálffy László Imre bizottság elnöke: javasolja a Használati és Szolgáltatási Szabályzat melléklet szerinti módosítását, melyet szavazásra bocsát.

A Pénzügyi Bizottság 2 igen és 1 nem szavazattal a javaslattal egyetért, és az alábbi határozatot hozza:

**21/2016(II.09.)pü-i biz.szám**

**Tárgy:** Használati és Szolgáltatási Szabályzat módosítása

**H A T Á R O Z A T**

A Pénzügyi Bizottság a Használati és Szolgáltatási Szabályzat melléklet szerinti módosítását támogatja.

Erről jegyzőkönyvi kivonaton értesítést kap:

1)Mihálffy László Imre bizottság elnöke

**7) Üllés Nagyközségi Önkormányzat 2016. évi közbeszerzési terve**

 **Előadó:** Nagy Attila Gyula polgármester

Mihálffy László Imre bizottság elnöke: a tervben foglaltak ismertetésére átadja a szót a polgármesternek.

Nagy Attila Gyula polgármester: a terv várhatóan változni fog, még idén belekerülhet az Egészségház felújítása projekt is.

Mihálffy László Imre Pénzügyi Bizottság elnöke: javasolja a 2016. évi közbeszerzési terv elfogadását.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**22/2016. (II.09.)pü-i biz.szám**

**Tárgy:** Üllés nagyközség 2016. évi közbeszerzési terve

**H A T Á R O Z A T**

A Pénzügyi Bizottság az önkormányzat - A Közbeszerzésekről szóló 2015. évi CXLIII. Törvény (Kbt.) 42. § (1) bekezdése alapján előírt - közbeszerzési terve melléklet szerint elfogadását javasolja:

|  |  |  |  |
| --- | --- | --- | --- |
| ***Megnevezés*** | ***A tervezett közbeszerzés*** | ***(Becsült) nettó érték*** | ***Közbeszerzési eljárás tervezett kezdése*** |
| ***Tárgya*** | ***Fajtája*** |
| Adósságkonszolidációban részt nem vett települési önkormányzatok fejlesztési támogatása | építés | Kbt. III. rész nemzeti eljárásrend | **75.588.878.-** | 2016. II. negyedév |

Erről jegyzőkönyvi kivonaton értesítést kap:

1)Mihálffy László Imre bizottság elnöke

**8) Együttműködési Megállapodás a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében**

 **Előadó:** Nagy Attila Gyula polgármester

Mihálffy László Imre bizottság elnöke: átadja a szót Nagy Attila Gyula polgármesternek a napirend ismertetésére.

Nagy Attila Gyula polgármester: a családsegítő és gyermekjóléti központ különvált, gyermekjóléti központok kialakítása szükséges. Ez a megállapodás ennek a változásnak a része.

Mihálffy László Imre bizottság elnöke: javasolja a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében megkötendő Együttműködési Megállapodás tervezetének melléklet szerint jóváhagyását.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**23/2016(II.09.)pü-i biz.szám**

**Tárgy:** Együttműködési Megállapodás - a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében

**H A T Á R O Z A T**

A Pénzügyi Bizottság a 2016. 01.01. napjától működő Család- és Gyermekjóléti Központ Mórahalom Járás Közigazgatási területén nyújtott feladatellátásának érdekében megkötendő Együttműködési Megállapodás tervezetét a melléklet szerint jóváhagyja.

Erről jegyzőkönyvi kivonaton értesítést kap:

1)Mihálffy László Imre bizottság elnöke

**9) A 2015/2016-os tanévben indítható óvodai csoport számának, valamint a beiratkozás időpontjának meghatározása**

 **Előadó:** Nagy Attila Gyula polgármester

Mihálffy László Imre bizottság elnöke: a következő napirend az óvodai csoportok számának, illetve a beiratkozás időpontjának a meghatározása.

Nagy Attila Gyula polgármester: az óvoda 4 csoporttal indulna, úgy, mint ebben a nevelési évben is.

Maróti Mihály bizottság tagja: új helyzetet nem teremt.

Mihálffy László Imre bizottság elnöke: javasolja az előterjesztés szerint az óvodai csoport számának, valamint a beiratkozás időpontjának meghatározását.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**24/2016(II.09.)pü-i biz.szám**

**Tárgy:** A 2015/2016-os tanévben indítható óvodai csoport számának, valamint a beiratkozás időpontjának meghatározása

**H A T Á R O Z A T**

A Pénzügyi Bizottság a „2015/2016-os tanévben indítható óvodai csoportok számának, valamint a beiratkozás időpontjának meghatározása” tárgyú előterjesztést áttekintette, az abban foglalt határozati javaslattal egyetért.

Erről jegyzőkönyvi kivonaton értesítést kap:

1. Mihálffy László Imre bizottság elnöke

**10) Az Üllés 067/235 hrsz-ú önkormányzati ingatlan területének igénybevétele**

 **Előadó:** Nagy Attila Gyula polgármester

Mihálffy László Imre bizottság elnöke: az Üllés 067/235 hrsz-ú ingatlan a horgásztó melletti terület.

Nagy Attila Gyula polgármester: Gyuris Géza új szolgáltatás bevezetésére irányuló kérelmet nyújtott be a Képviselőtestületnek. A szolgáltatást saját kockázatára, büfékocsi igénybevételével indítaná be. Ő személy szerint örülne a szolgáltatásnak.

Mihálffy László Imre bizottság elnöke: a szolgáltatással képződő hulladék kezelése, elszállítása kinek a feladata lenne?

Nagy Attila Gyula polgármester: Gyuris Géza vállalta, hogy megoldja, úgy ahogy a mosdó kérdését is. A rezsi fizetése is őt illetné. A bérleti díj megállapításában kéri a testület segítségét egy induló vállalkozás esetében, aki teljes kockázatot vállalt.

Németh László bizottság tagja: a vállalkozót ismeri, hülyét nem csinál magából, ha nem éri meg, nem fogja tovább végezni a tevékenységet.

Maróti Mihály bizottság tagja: a víz, villany mérésére van külön mérő felszerelve?

Nagy Attila Gyula polgármester: igen, ez ilyen jellegű kérdéseket a Technikai Csoport intézi majd. Külön villanyszekrény kerül a kocsira.

Juhász Attila alpolgármester: pontosan hova is kerülne a büfékocsi?

Nagy Attila Gyula polgármester: a pihenőparkos sportpályák mellé.

Maróti Mihály bizottság tagja: a vállalkozás amíg „fel nem fut”, nem nagyon hoz hasznot, ő március, április hónapokra nem szedne díjat.

Németh László bizottság tagja: mi az elképzelés?

Nagy Attila Gyula polgármester: Géza vállalja a kockázatot, ő nem kérne tőle bérleti díjat.

Németh László bizottság tagja: ő félévre egy jelképes 5.000 Ft/hó bérleti díjat javasol.

Maróti Mihály bizottság tagja: az 5.000 Ft reális összeg. A víz- és villanyórát ki állja?

Nagy Attila Gyula polgármester: a villanyóra költségeit nem kérdés, azt a vállalkozó, a szekrény fel lesz rakva a kocsira. A vízóra az önkormányzat tulajdona, vízfogyasztás máshol is lehetséges, mivel ott van egy közkifolyó.

Németh László bizottság tagja: szerinte vízfogyasztás nem nagyon lesz, célszerű műanyag poharakat használni.

Mihálffy László Imre bizottság elnöke: javasolja a bérleti szerződés tervezetben meghatározott feltételekkel 5.000 Ft/hó bérleti díjat megállapítani.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**25/2016(II.09.)pü-i biz.szám**

**Tárgy:** Az Üllés 067/235 hrsz-ú önkormányzati ingatlan területének igénybevétele

**H A T Á R O Z A T**

A Pénzügyi Bizottság támogatja Gyuris Géza egyéni vállalkozó Üllés, Dorozsmai út 63a sz. alatti lakos azon kérelmét, hogy az Üllés 067/235 hrsz. alatt nyilvántartott 16,9709 ha rét művelési ágú területen vendéglátó tevékenység gyakorlása céljából büfékocsit helyezzen el és azt a szükséges szakhatósági engedélyek birtokában üzemeltesse.

A bizottság a mellékelt területbérleti szerződés melléklet szerinti megkötését támogatja azzal, hogy az abban foglalt bérleti díj összege 5.000 Ft/hó legyen.

Erről jegyzőkönyvi kivonaton értesítést kap:

1. Mihálffy László Imre bizottság elnöke

**11)Forrás-IV Beruházó Víziközmű Társulatnál lakossági felhatalmazott pénzmaradvány visszafizetéséről – szóbeli tájékoztató**

 **Előadó:** Nagy Attila Gyula polgármester

Mihálffy László Imre bizottság elnöke átadja a szót Németh Lászlónak, a tájékoztatást ő kérte a témában.

Németh László bizottság tagja: szeretnék visszakapni a pénzüket, amennyit csak lehet. Ő ott volt a múltkor a szennyvizes záró értekezleten. Összességében Üllésen mennyi pénz maradt?

Maróti Mihály bizottság tagja: Üllés összességében kb. 150 millió Ft-ot fog visszakapni az utak helyreállítására.

Németh László bizottság tagja: de az önrészből mennyi maradt?

Maróti Mihály bizottság tagja: a társulat által beszedett érdekeltségnövelő hozzájárulásból visszamaradt pénzből Üllésnek visszafizetnek 150 millió Ft-ot melyről döntés született: csak a beruházás utáni helyreállításra fordítható.

Németh László bizottság tagja: ő személy szerint az önrészt, ami nem lett felhasználva, szeretné visszakapni. Nem az önrészből maradt pénz? Rosszul tudja?

Maróti Mihály bizottság tagja: igen, a pályázati önrészből maradt.

Németh László bizottság tagja: akkor most a befizetett 200.000 Ft helyett 35.000 Ft-ot utalnak vissza mindenkinek?

Maróti Mihály bizottság tagja: igen, mindenkinek, aki befizette a hozzájárulást.

Németh László bizottság tagja: és mennyi járhatna vissza maximum?

Maróti Mihály bizottság tagja: kb. 120.000 Ft körül vissza tudnának fizetni, így csak annyit tartanának vissza, ami a belterülettel határos külterületi beruházásokhoz szükséges, mert ennek megvalósítása viszont vállalt kötelezettség.

Németh László bizottság tagja: ő személy szerint a teljes befizetett és fel nem használt önrészt szeretné visszakapni. Volna ennek módja? Ha igen, mi?

Maróti Mihály bizottság tagja: a küldöttgyűlésen döntés született a pénzek sorsáról, ahol Németh László is jelen volt, így azokról tudomása van. Az ottani vélemények a jelen kéréssel inkább ellentétesek, vagyis hogy még a 35.000 Ft-ot se fizessék vissza, és ezt a pénzt is fordítsák az önkormányzatok a helyreállítási munkálatokra.

Németh László bizottság tagja: az szabályos, hogy önrészre adták be a pénzt, és nem önrészként lesz felhasználva?

Maróti Mihály bizottság tagja: ne ragadjanak le az önrész szónál, hanem azt lássák, hogy a pénz az egész beruházással kapcsolatban lesz felhasználva. A műutak helyreállításánál csak sávos helyreállítás volt lehetséges, a pályázat nem támogatott többet. Ezt követően, amikor az ülepedés megtörténik és a garanciális idő is letelt, lesz célszerű az önkormányzatoknak az utakat helyreállítani.

Nagy Attila Gyula polgármester: 9 évvel ezelőtt kezdtek neki a beruházásnak. Ekkor olyan vállalásokat tettek, ami a pályázatban akkor még elfogadható volt. Egyik az volt, hogy az utakat teljesen rendbe teszik, a másik a külterületi szennyvízcsatornázás. Ekkor az önkormányzatnak a lakossági vállaláson kívül még igen komoly önerőt is terveznie kellett. Az unió ekkor ezeket a vállalásokat engedte. Később az I. körös pályázatukat „kidobták”, mert az önkormányzati vállalások – az időközbeni uniós jogszabályi változások miatt – mégsem valósulhattak meg.

Jelen pillanatban ott tartanak, hogy készen van a beruházás, többszöri igénylésre az önerő mértéke csökkent, a befizetett összegek a társulatnál rendelkezésre álltak, és az utakat semmi másból nem tudják helyreállítani. 5 év múlva az utak teljesen használhatatlanok lesznek, ha most nem tesznek érte. Az utakat a csatornázás alapjaiban bontotta meg, szükség van tehát a felújításukra. A garanciális kivitelezői szerződésekben nincs és nem is lehetett benne a teljes helyreállítás – a költségvetés nem engedte. Az utakat abból a pénzből, amit az Intézőbizottság és a Küldöttgyűlés meghatározott, helyre lehet hozni.

Helyt adtak annak a külön kérésnek, hogy a lakosok valamennyi pénzt kapjanak vissza, hiszen sokan még most sem tudtak rákötni a csatornára, így azt ebből a pénzből részben, vagy egészben meg tudják azt valósítani. Tisztában van vele, hogy lesznek olyanok, akik még ebből a pénzből sem tudnak rákötni, ők az önkormányzathoz fognak fordulni. Üllésen azonban egészen jó a rákötési hajlandóság.

Maróti Mihály bizottság tagja: a szóban forgó pénz egy elkülönített folyószámlára átkerül az önkormányzatokhoz, és csak célirányosan lehet majd felhasználni. A döntésben a küldöttgyűlés kompetens, a döntést meghozták, most folyik a lakossági kiértesítés.

Az, hogy új döntés szülessen, a küldöttgyűlést újra össze kellene hívni, erre nem sok esélyt lát.

Arra, hogy Németh László személy szerint vissza szeretné kapni a pénzét, most nem lát lehetőséget.

Németh László bizottság tagja: tehát a pénz átjön a számlára, és majd elköltik valamire.

Maróti Mihály bizottság tagja: nem valamire, hanem az ülésen meghatározott célra.

Nagy Attila Gyula polgármester: nem elkölti valaki, hanem az önkormányzat költi el, Németh László képviselővel együtt.

Maróti Mihály bizottság tagja: Németh László még a testületnek tagja lesz, amikor a pénz elköltése aktuálissá válik.

Nagy Attila Gyula polgármester: a felújítás szinte Üllés teljes belterületét érinteni fogja. Az ígéretét, mely szerint a kivitelezés után helyre lesznek állítva az utcák, szeretné betartani.

Németh László bizottság tagja: mi lett volna akkor, ha az önrész felhasználásra kerül? Akkor az utakkal mi lenne?

Maróti Mihály bizottság tagja: akkor egy olyan helyzet állna elő, hogy az önkormányzatnak önerőből, vagy további pályázati támogatásból kellene olyan pénzkeretet szerezni, amiből az útjavítást megoldja.

Németh László bizottság tagja: és mi van akkor, ha az utak 5 év múlva is járhatóak lesznek, így ebben a formában?

Nagy Attila Gyula polgármester: ezt az időt nem szabad kivárni.

Maróti Mihály bizottság tagja: javulni az utak állapota biztosan nem fog.

Az induláskor jelentős, többszáz millió önerőt is be kellett volna tenni ahhoz, hogy egyáltalán a pályázat nyerjen.

Nagy Attila Gyula polgármester: változott az egész pályázati rendszer struktúrája. Útfelújításra egyébként az elkövetkező 7 évben semmilyen pályázati forrás nem lesz. A döntéshozónak a támogatási százalék növelésével volt egy olyan szándéka is, hogy az önkormányzatok a megmaradó pénzekből próbálják meg a szükséges intézkedéseket, felújításokat megtenni. Voltak olyan társulatok, ahol több pénzt, és olyan is, ahol az összeset visszafizették, ott most adóemeléssel próbálják meg a felújításhoz szükséges pénzt előteremteni.

Nincs más választásuk, szeretné a kivitelezés után úgy átadni a falut, olyannak, amilyen korábban volt.

2-3 vizes év után felújítás nélkül ezek az utcák megsüllyednek, járhatatlanná válnak.

Németh László bizottság tagja: mi lesz, ha az útjavításra elkülönített pénz nem lesz elég? A falu egyik fele szép lesz, a másik nem.

Nagy Attila Gyula polgármester: a felújítási összeget jóelőre kikalkulálták már, a szükséges árajánlatokat bekérték.

Maróti Mihály bizottság tagja: a pénz kb. 40-42 km-nyi útfelújításra elegendő. Szomorúnak tartja, hogy lesznek olyan utak, amelyek ebbe a felújításba nem férnek bele, ezek közutak, pl. a Ruzsai út is, amely nem az önkormányzat tulajdona, így felújításra sincs joga.

Nagy Attila Gyula polgármester a Közútkezelő Kht. pályázhat az útjavításra, a TOP-os forrásokra.

Németh László bizottság tagja: ha nem mennek tönkre az utcák, akkor 10-20 évig tárolják a pénzt a számlán?

Nagy Attila Gyula polgármester: ezzel nem lesz gond, az utakra már ráfér a javítás. Sok helyen már most követelik az utca felújítását, de még 2 évig kell várniuk ezzel, amíg ülepedik az út.

A Víztorony utca a 112 millió Ft-os pályázati forrásból lesz leaszfaltozva.

Németh László bizottság tagja: egy utca az 112 millió Ft? Az összes többi felújítására elegendő 150 millió Ft?

Nagy Attila Gyula polgármester: korábban már szó volt arról, hogy a 112 millió Ft-os pályázati támogatásból a Víztorony utca, Piac utca, és az Erkel Ferenc utca aszfaltozása, a Polgármesteri Hivatal fűtéskorszerűsítése, és a kerékpárút felújítása is megtörténik.

Németh László bizottság tagja: ő úgy tudja, hogy az önrészre való pénz, az önrészre való, másra nem fordítható.

Nagy Attila Gyula polgármester: a szennyvízcsatornázáshoz lesz aktíválva az útfejlesztés. Szerencsés véletlen, hogy ez a forrás e célra rendelkezésre áll, és még valamennyit vissza is tudnak adni.

Maróti Mihály bizottság tagja: ez a döntés nem egyedi az országban, több társulat is hozott hasonló döntés. Születtek szélsőséges határozatok is, van, ahol semmit nem adnak vissza, és van, ahol mindent.

Egyenlőre visszafizetik a 35.000 Ft-ot, aztán társulat még dönthet a továbbiakról egy újabb döntéssel, ha még lesz társulat. A társulatot záros határidőn belül szeretnék megszüntetni pl. a működés járulékos költségei miatt.

Nagy Attila Gyula polgármester: kommunikálni kell a lakossággal az eddigieket. Ő már olyan blőd dolgokat is hallott vissza a településen, hogy ellopták a pénzt, és azért nem fizetik vissza a teljes összeget.

Németh László bizottság tagja: ha a pénz átkerül az önkormányzathoz, akkor tudnak még dönteni a pénz sorsáról?

Maróti Mihály bizottság tagja: a pénz felhasználásáról tudnak dönteni, az érdekeltségi hozzájárulás visszafizetéséről már nem.

A pénz később már adóköteles jövedelemnek számít.

Nagy Attila Gyula polgármester: az egészben semmilyen titkos pénzügyi malőr nincsen, még mielőtt valaki azt gondolná.

Németh László bizottság tagja: ő nem volt semmilyen bizottságnak tagja, kevés volt az információja, ezért is gondolta, hogy körbe kellene járni ezt a témát.

Ő személy szerint visszavárná a pénzét. Szüksége van rá, a boltnál rá kell kötnie a csatornára, aminek a költsége jelentős összegű lesz. Erre pont most nincsen pénze.

Nagy Attila Gyula polgármester: nem volt rajta eddig a csatornán?

Németh László bizottság tagja: nem.

Maróti Mihály bizottság tagja: ő érdekeltségi hozzájárulást sem fizetett a bolt után, felmentést kapott, mivel a hálózat ott már létezett. Amit Németh László visszakaphat az az összeg, amit a másik ingatlana után fizetett be.

Németh László bizottság tagja: akkor ez az egész már egy lezárt ügy, értelmetlen bármilyen kérés?

Maróti Mihály bizottság tagja: egyenlőre, lezárt.

Németh László bizottság tagja: akkor egy újabb kezdeményezéssel, ha többen is akarnák, nem lehetne a döntésen már változtatni?

Maróti Mihály bizottság tagja: lehet változtatni, de akkor ki kell mondani, hogy az önkormányzatoknál semmi olyan pénzforrás nem marad, amivel a későbbi szükséges felújításokat meg lehetne tenni.

Juhász Attila alpolgármester: ha ez a pénz visszakerül az önkormányzatokhoz, akkor ennek a pénznek a felhasználása kötött, csak útjavításra lehet fordítani?

Nagy Attila Gyula polgármester: igen. Útjavításon kívül még víziközmű fejlesztésre lehet fordítani, pl. csapadékvízelvezető csatorna javítására.

Németh László bizottság tagja: ő ezt az egészet megérti. Pusztán az a furcsa, hogy van ez a pénz, és óriási bajba kerültek volna, ha nincs.

Nagy Attila Gyula polgármestert: igen. Időközben a kormányzat felismerte azt, hogy ha nem adnak az önkormányzatoknak plusz önerő támogatást, akkor ezeknek a projekteknek a jórésze „bebukik”.

Juhász Attila alpolgármester: a Kormány emelt a támogatási százalékon, így pluszforráshoz jutottak.

Németh László bizottság tagja: azok a települések, akik visszaadták az összes pénzt, nagy hibát követtek el?

Nagy Attila Gyula polgármester: ő azt gondolja, hogy igen. Az önkormányzatnak mindenképpen felelni kell a vállalt kötelezettségéért, az útfelújításért. Erre pénz híján – külön pénzügyi alapot kellene létrehozni, ha másból nem tudnak, akkor pl. adóemeléssel, vagy egyéb adónemek bevezetésével. Erre országosan már számtalan „példa” van sajnos.

Mérlegre lett téve a jövő.

Maróti Mihály bizottság tagja: a jelenlegi döntés meghozatala előtt több kör is le lett futva: a polgármesterek egymás közti és a települések egymás közti egyeztetéseivel. Tehát nem egy adhoc döntésről van szó, hanem egy 9 éves munka felelősségteljes lezárásáról.

*A bizottság a polgármester szóbeli tájékoztatóját a napirend kapcsán elfogadta.*

Mihálffy László Imre bizottság elnöke: több hozzászólás nem hangzott el.

Az elkövetkezendő témákra figyelemmel zárt ülés megtartását javasolja.

A Pénzügyi Bizottság 3 igen szavazattal a javaslattal egyetért, és az alábbi határozatot hozza:

**26/2016.(II.09.)pü-i biz.szám**

**Tárgy**: Zárt ülés elrendelése

**H A T Á R O Z A T**

A Pénzügyi Bizottság – figyelemmel Magyarország helyi önkormányzatairól szóló 2011. évi CLXXXIX. törvény 46.§. (2) bekezdésére - zárt ülés megtartását rendeli el.

Erről jegyzőkönyvi kivonaton értesítést kap:

Mihálffy László Imre bizottság elnöke

Mihálffy László Imre bizottság elnöke: miután további napirend, hozzászólás nincs, az ülést berekeszti.

k.m.f.

Mihálffy László Imre Maróti Mihály

bizottság elnöke bizottság tagja